par nostāju, kas Savienības vārdā jāieņem Apvienotajā komitejā, kura izveidota ar Pamatnolīgumu par partnerību un sadarbību starp Eiropas Savienību un tās dalībvalstīm, no vienas puses, un Mongoliju, no otras puses, saistībā ar paredzēto lēmuma pieņemšanu par Attīstības sadarbības darba grupas izveidi

PASKAIDROJUMA RAKSTS

1.Priekšlikuma priekšmets

Šis priekšlikums attiecas uz lēmumu, ar ko nosaka nostāju, kas Savienības vārdā jāieņem Apvienotajā komitejā, kura izveidota ar Pamatnolīgumu par partnerību un sadarbību starp Eiropas Savienību un tās dalībvalstīm, no vienas puses, un Mongoliju, no otras puses, saistībā ar paredzēto lēmuma pieņemšanu par Attīstības sadarbības darba grupas izveidi.

2.Priekšlikuma konteksts

2.1.Pamatnolīgums par partnerību un sadarbību starp Eiropas Savienību un tās dalībvalstīm, no vienas puses, un Mongoliju, no otras puses

Pamatnolīguma par partnerību un sadarbību starp Eiropas Savienību un tās dalībvalstīm, no vienas puses, un Mongoliju, no otras puses (“nolīgums”), mērķis ir stiprināt divpusējās attiecības starp Pusēm, kuras apņemas uzturēt visaptverošu dialogu un veicināt turpmāku sadarbību to starpā visās abpusējo interešu jomās. Nolīgums stājās spēkā 2017. gada 1. novembrī.

2.2.Apvienotā komiteja

Ar nolīguma 56. panta 1. punktu ir izveidota Apvienotā komiteja, kuras sastāvā ir abu Pušu pārstāvji. Nolīguma 56. panta 1. punktā ir noteikts, ka tās uzdevumi ir:

(a)nodrošināt nolīguma pareizu darbību un īstenošanu;

(b)noteikt prioritātes saistībā ar nolīguma mērķiem;

(c)sniegt ieteikumus nolīguma mērķu veicināšanai.

Ievērojot nolīguma 56. panta 2. punktu, Apvienotā komiteja ir pilnvarota pieņemt lēmumus nolīgumā paredzētajos gadījumos. Lēmumus sagatavo pēc Pušu savstarpējas vienošanās pēc tam, kad ir pabeigtas attiecīgās iekšējās procedūras, kas abām Pusēm vajadzīgas nostājas izveidošanai par lēmumiem. Lēmumi Pusēm ir saistoši, un tās veic nepieciešamos pasākumus lēmumu īstenošanai.

Saskaņā ar nolīguma 56. panta 4. punktu Apvienotā komiteja var izveidot specializētās darba grupas, kas tai palīdzētu uzdevumu izpildē. Šīs darba grupas Apvienotajai komitejai katrā tās sanāksmē sniedz sīkus ziņojumus par savu darbību.

Saskaņā ar Apvienotās komitejas reglamenta 1. panta 3. punktu Apvienotās komitejas priekšsēdētāja pienākumus pārmaiņus veic Mongolijas ārlietu ministrs un Savienības Augstais pārstāvis ārlietās un drošības politikas jautājumos, nomainoties katru kalendāro gadu. Priekšsēdētāji savas pilnvaras vadīt visas Apvienotās komitejas sanāksmes vai daļu no tām var deleģēt augsta ranga amatpersonai.

2.3.Paredzētais Apvienotās komitejas akts

Saskaņā ar nolīguma 56. panta 4. punktu un reglamenta 10. panta 1. punkta 2. apakšpunktu tiek ierosināts, lai Apvienotā komiteja savā ceturtajā sesijā vai attiecīgā gadījumā ar rakstisko procedūru iepriekš saskaņā ar tās reglamenta 8. panta 3. punktu pieņemtu lēmumu par Attīstības sadarbības darba grupas izveidi, tostarp par minētās darba grupas pilnvaru pieņemšanu (“paredzētais akts”).

Paredzētā akta mērķis ir izveidot specializētu darba grupu attīstības sadarbības jautājumos, lai palīdzētu Apvienotajai komitejai veikt tās uzdevumus. Šī darba grupa Apvienotajai komitejai katrā tās sanāksmē sniedz sīkus ziņojumus par savu darbību.

Paredzētais akts būs saistošs tā Pusēm saskaņā ar nolīguma 56. panta 2. punktu, kurā paredzēts: “Lai sasniegtu šā nolīguma mērķus, Apvienotajai komitejai un saskaņā ar 28. pantu izveidotajai apakškomitejai ir pilnvaras pieņemt lēmumus gadījumos, kas paredzēti šajā nolīgumā. Lēmumus sagatavo pēc Pušu savstarpējas vienošanās pēc tam, kad ir pabeigtas attiecīgās iekšējās procedūras, kas abām Pusēm vajadzīgas nostājas izveidošanai par lēmumiem. Lēmumi ir Pusēm saistoši, un tās veic pasākumus, kas vajadzīgi to izpildei.”

3.Savienības vārdā ieņemamā nostāja